28 जुलाई को थिएटर्स में रिलीज होगी यह तमिल फिल्म, पत्नी साक्षी हैं प्रोड्यूसर
Indian Cricketer MS Dhoni can be seen acting in Tamil Movie LGM. एमएस धोनी ने पत्नी साक्षी के साथ मिलकर प्रोडक्शन कंपनी धोनी एंटरटेनमेंट्स की शुरुआत की है।
एमएस धोनी ने पत्नी साक्षी के साथ मिलकर प्रोडक्शन कंपनी धोनी एंटरटेनमेंट्स की शुरुआत की है। कपल के इस बैनर की पहली फिल्म ‘LGM’ (लेट्स गेट मैरिड) है। यह तमिल फिल्म 28 जुलाई को थिएटर्स में रिलीज होगी।
एक रिपोर्ट की मानें तो धोनी इस फैमिली ड्रामा में कैमियो रोल कर सकते हैं। यह खबर सामने आते ही धोनी के फैंस इस फिल्म के लिए एक्साइटेड हैं। अब यह सच है या सिर्फ एक प्रमोशन स्ट्रैटेजी है, यह तो फिल्म रिलीज होने के बाद ही पता चलेगा।
ट्रेलर को मिला अच्छा रिस्पॉन्स
इस फिल्म की कहानी एक फैमिली मैन के इर्द-गिर्द बुनी गई है जो अपनी फ्यूचर वाइफ और मां के बीच में बैलेंस बनाने की कोशिश करता है। रोमांस, कॉमेडी और ट्विस्ट से भरपूर इस फिल्म के ट्रेलर को काफी अच्छा रिस्पॉन्स मिला है।
फिल्म में हरीष कल्याण और इवाना लीड रोल में नजर आएंगे। इसके अलावा एक्ट्रेस नादिया, योगी बाबू और मिर्ची विजय सपोर्टिंग रोल में होंगे। फिल्म का निर्देशन रमेश थमिलमानी ने किया है।
योगी बाबू ने धोनी से किया था मजाक
इससे पहले चेन्नई में फिल्म का ऑडियो और ट्रेलर लॉन्च इवेंट रखा गया था। इवेंट में LGM के एक्टर योगी बाबू ने धोनी से उन्हें CSK के लिए बतौर प्लेयर सिलेक्ट करने की रिक्वेस्ट की थी। इस पर धोनी ने उन्हें बड़े ही खास अंदाज में जवाब दिया था, जिसका वीडियो वायरल हुआ था।
बेटी के साथ देख सकता हूं फिल्म- धोनी
इसी इवेंट में धोनी ने फिल्म मेकिंग के बारे में बात करते हुए कहा था कि यह एक साफ-सुथरी फिल्म है जिसे वो अपनी बेटी के साथ देख सकते हैं। धोनी ने कहा था, 'इस फिल्म के कलाकारों ने शानदार काम किया है और यह बेहद साफ-सुथरी और फैमिली एंटरटेनर फिल्म है। मैं इसे अपनी बेटी के साथ देख सकता हूं। वह 8 साल की है, लेकिन वह इसे देख सकती है।'